ACTA ASSEMBLEA ECOXARXA GIRONA

Data i hora: 07-02-2015, 11:00

Lloc: Escudella Solidària (Passeig d’Olot, 68, Girona)

Assistents: Marcel, Matthias, Luis, Xevi i Jordi

1. Tria del local.

Per decisió unànime de tots els presents, el lloc on l’Ecoxarxa ubicarem a partir d’ara la nostra activitat serà a Escudella Solidària, on podrem disposar d’espai que pot donar cabuda a diferents projectes com el rebost, una botiga de productes de l’EX amb una vitrina a mode d’aparador, “posa-hi oli” de transformació d’oli reciclat en combustible, celebració de les assemblees, punt de reunió, etc.

Al llarg del proper mes farem una xerrada informativa sobre l’Ecoxarxa al mateix local, que servirà com a presentació i formalització de l’acord a què hem arribat avui. Fem una crida a qui vulgui participar i ocupar-se de fer la xerrada.

Pel que fa a les condicions econòmiques per la utilització del local, tot i que en principi des d’Escudella Solidària no ens han plantejat el pagament d’un lloguer, en Marcel proposa utilitzar els diners que tenim acumulats procedents de premis i altres, per fer una aportació periòdica a mode de lloguer, al voltant d’uns 60-80 euros. Abans de tot, però, en Marcel farà un recompte del capital de què disposem i així poder fer una previsió de què necessitem i què podem aportar a Escudella Solidària com a intercanvi per cedir-nos l’espai. Queda pendent per la propera reunió.

També s’ha descartat la idea que va sorgir en la última reunió, de crear una equivalència entre l’ecogir i el galet, la moneda que utilitzen els socis d’Escudella Solidària, per la dificultat que això suposaria. De moment, s’animarà a tothom que es faci soci d’Escudella, a que es registri també a l’EX.

1. Posa-hi oli.

L’Óscar, que no ha pogut assistir, havia comunicat via correu electrònic la seva intenció de no continuar amb el projecte d’autoocupació de transformació d’oli en combustible, i tampoc amb les tasques que fins ara desenvolupava a l’EX, de comunicació i representació.

Pel que fa a Posa-hi oli, que estava funcionant al mas de Cartellà en la seva primera fase de filtratge d’oli reciclat per a l’ús en vehicles de motor, obrim un període per buscar una persona que se’n pugui fer càrrec a partir d’ara. En primer lloc, hem decidit realitzar una xerrada al local explicant aquest projecte d’autoocupació i així aconseguir que surtin persones interessades en tirar-ho endavant. Queda pendent parlar amb l’Óscar sobre com organitzar-ho.

1. Rebost.

La primera comanda feta a la CAC el mes de gener, la va fer únicament una persona i per tant, els productes s’han hagut d’anar a buscar directament.

De cares a aquest mes de febrer, s’ha passat un correu recordant als usuaris el període per a fer les seves comandes, i que va del 7 al 16 de febrer. Tots els que no estiguin donats d’alta al gestor de comandes per poder començar a comprar, cal que enviïn un correu a jmir21@gmail.com per així poder-los donar d’alta.

Pel que fa al pagament en euros que s’ha de fer a la CAC, tot i que hi ha la possibilitat de pagar-ho exclusivament en ecos, correm el risc de quedar-nos en saldo negatiu molt ràpid i no poder fer més compres. Per tant, la part en ecos es cobrarà directament per part de la CAC als comptes d’usuaris que hagin fet comanda, i la part en euros s’haurà de portar en metàl·lic el dia de recollida dels productes, que encara està per determinar. Prèviament, en Jordi haurà avançat aquests diners en metàl·lic o transferència, ja que és condició essencial per a poder rebre la comanda.

1. Tasques d’administrador.

La Lluïsa no ha pogut venir i per tant queda posposat per a la propera assemblea.

1. Centre Cívic Sant Narcís.

En Marcel s’ocuparà de parlar amb el centre cívic per a comunicar-los que ens traslladem, i per tant deixarem de fer les assemblees mensuals i no utilitzarem més l’armari per a deixar productes i material de difusió. En Marcel s’encarrega de portar el material (tríptics, roll-up, etc.) al nou local d’Escudella.

1. Propera assemblea.

Pel que fa la a data, resta pendent de conèixer la data de recollida de la comanda de la CAC. Segurament serà a finals de febrer o principis de març, just després de la recollida. Es passarà un correu informant. El lloc serà a Escudella Solidària.